नरेन्द्र मोदी की 2014 के आमचुनाव में जबरदस्त विजय को कुछ लोगों ने इस आधार पर जाति की राजनीति का अंत निरूपित किया था क्योंकि इस जीत में ओबीसी की एक समूह के रूप में निर्णायक भूमिका नहीं थी। 18 माह बाद, जब मोदी के नेतृत्व में बिहार चुनाव में भाजपा की निर्णायक हार हुई, तब यह साफ हो गया कि जाति की राजनीति के अंत के कयास अतिश्योक्तिपूर्ण थे। ओबीसी को भारतीय राजनीति में एक शक्तिशाली समूह तो माना जाता है परंतु उसकी उपस्थिति को केवल एक निर्विवाद तथ्य के रूप में स्वीकार किया जाता हैै। यह एक गलत धारणा है, क्योंकि ओबीसी केवल एक राजनीतिक लेबिल या संविधान में वर्णित एक समूह नहीं है वरन् वह एक अनूठा व उर्वर वर्ग है, जिसके संबंध में गहन चिंतन किया जाना आवश्यक है।